PATVIRTINTA

Rokiškio rajono savivaldybės tarybos

2017 m. vasario 24 d. sprendimu Nr. TS-

**ROKIŠKIO RAJONO SAVIVALDYBĖS ŠVIETIMO ĮSTAIGŲ VADOVŲ DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Rokiškio rajono savivaldybės švietimo įstaigų vadovų darbo apmokėjimo sistema (toliau – sistema) nustato savivaldybės švietimo įstaigų vadovų (toliau – įstaigos vadovas), dirbančių pagal darbo sutartis darbo apmokėjimo sąlygas ir dydžius, pareigybių lygius, pareiginės algos pastoviosios dalies nustatymo kriterijus, priemokų, premijų, materialinių pašalpų mokėjimo sąlygas ir tvarką.

**II SKYRIUS**

**PAREIGYBIŲ GRUPĖS IR PAREIGYBIŲ LYGIAI**

2. Įstaigos vadovo pareigybė priskiriama biudžetinių įstaigų vadovų ir jų pavaduotojų pareigybių grupei.

3. Įstaigos vadovo pareigybė yra A lygio, t. y. šiai pareigybei būtinas ne žemesnis kaip aukštasis išsilavinimas.

**III SKYRIUS**

**ŠVIETIMO ĮSTAIGŲ VADOVŲ PAREIGINĖ ALGA**

4. Švietimo įstaigų vadovų pareiginės algos pastovioji dalis nustatoma pagal šios sistemos priedą, atsižvelgiant į mokykloje ugdomų mokinių skaičių, pedagoginio darbo stažą,vadybinę kvalifikacinę kategoriją, o taip pat į įstaigos vadovo veiklos sudėtingumą, darbo krūvį, atsakomybės lygį, papildomų įgūdžių ar svarbių einamoms pareigoms žinių turėjimą.

5. Mokyklos vadovo vadybinės kvalifikacinės kategorijos nustatomos ir šių asmenų veiklos atitikties įgytai kvalifikacinei kategorijai vertinimas atliekamas kas penkeri metai Lietuvos Respublikos švietimo ir mokslo ministro nustatyta tvarka.

6. Pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina švietimo ir mokslo ministras.

7. Įstaigos vadovo pareiginės algos pastovioji dalis sulygstama darbo sutartyje. Pareiginės algos pastoviosios dalies koeficientas nustatomas iš naujo pasikeitusmokykloje ugdomų mokinių skaičiui, pedagoginiam darbo stažui, vadybinei kvalifikacinei kategorijai.

8. Įstaigos vadovo pareiginės algos pastoviosios dalies koeficientą nustato savivaldybės meras.

9. Mokyklų vadovų pareiginės algos kintamoji dalis nenustatoma.

**IV SKYRIUS**

**PRIEMOKOS**

10. Priemokos įstaigos vadovui iki 30 procentų pareiginės algos pastoviosios dalies dydžio gali būti nustatomos už:

10.1. papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės;

10.2. papildomų pareigų ar užduočių, nenustatytų pareigybės aprašyme ir suformuluotų raštu, vykdymą.

11. Konkrečius priemokų dydžius įstaigos vadovams nustato savivaldybės meras.

**V SKYRIUS**

**MOKĖJIMAS UŽ DARBĄ POILSIO IR ŠVENČIŲ DIENOMIS, NAKTIES BEI VIRŠVALANDINĮ DARBĄ, BUDĖJIMĄ IR ESANT NUKRYPIMAMS NUO NORMALIŲ DARBO SĄLYGŲ**

12. Už darbą poilsio ir švenčių dienomis, nakties bei viršvalandinį darbą, budėjimą ir esant nukrypimams nuo normalių darbo sąlygų biudžetinių įstaigų vadovams mokama Lietuvos Respublikos darbo kodekso nustatyta tvarka.

**VI SKYRIUS**

**PREMIJOS**

13. Įstaigos vadovui ne daugiau kaip vieną kartą per metus gali būti skiriamos premijos, atlikus vienkartines ypač svarbias biudžetinės įstaigos veiklai užduotis.

14. Taip pat ne daugiau kaip vieną kartą per metus gali būti skiriamos premijos, įvertinus labai gerai įstaigos vadovo praėjusių kalendorinių metų veiklą.

15. Premijos negali viršyti įstaigos vadovui nustatytos pareiginės algos pastoviosios dalies dydžio. Jos skiriamos neviršijant biudžetinei įstaigai darbo užmokesčiui skirtų lėšų.

16. Konkrečius premijų dydžius įstaigos vadovui nustato savivaldybės meras.

**VII SKYRIUS**

**MATERIALINĖS PAŠALPOS**

17. Įstaigų vadovams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas darbuotojas, ligos ar mirties, stichinės nelaimės ar turto netekimo, jeigu yra biudžetinės įstaigos vadovo rašytinis prašymas ir pateikti atitinkamą aplinkybę patvirtinantys dokumentai, gali būti skiriama iki 5 minimaliųjų mėnesinių algų dydžio materialinė pašalpa iš biudžetinei įstaigai skirtų lėšų.

18. Mirus įstaigos vadovui, jo šeimos nariams iš biudžetinei įstaigai skirtų lėšų gali būti išmokama iki 5 minimaliųjų mėnesinių algų dydžio materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.

19. Įstaigos vadovui materialinė pašalpa iš jo vadovaujamai biudžetinei įstaigai skirtų lėšų skiriama savivaldybės mero potvarkiu.

**VIII SKYRIUS**

**ĮSTAIGŲ VADOVŲ KASMETINĖS VEIKLOS VERTINIMAS**

20. Biudžetinių įstaigų vadovų kasmetinio veiklos vertinimo tikslas – įvertinti biudžetinių įstaigų vadovų, praėjusių kalendorinių metų veiklą pagal nustatytas metines užduotis, siektinus rezultatus ir jų vertinimo rodiklius.

21. Mokyklų vadovų praėjusių kalendorinių metų veikla vertinama vadovaujantis Lietuvos Respublikos švietimo ir mokslo patvirtintu vertinimo tvarkos aprašu.

22. Kiekvienais metais, iki sausio 31 dienos, savivaldybės meras, atsižvelgdamas į savivaldybės administracijos Švietimo skyriaus, kuruojančio savivaldybės biudžetinę įstaigą, pateiktus siūlymus, vadovaudamasis Lietuvos Respublikos Vyriausybės ar Lietuvos Respublikos švietimo ir mokslo ministro nustatyta tvarka ir atsižvelgdamas į metinio veiklos plano priemones, biudžetinių įstaigų vadovams, dirbantiems pagal darbo sutartis, nustato metines užduotis, susijusias su biudžetinių įstaigų metinio veiklos plano priemonėmis arba susijusias su metinio veiklos plano priemonėmis ir su biudžetinės įstaigos vidaus administravimu bei veiklos efektyvumo didinimu, siektinus rezultatus ir jų vertinimo rodiklius. Priėmus į pareigas biudžetinės įstaigos vadovą, dirbantį pagal darbo sutartį, metinės užduotys, siektini rezultatai ir jų vertinimo rodikliai nustatomi per vieną mėnesį nuo jo priėmimo į pareigas dienos. Jeigu, priėmus į pareigas biudžetinės įstaigos vadovą, dirbantį pagal darbo sutartį, iki einamųjų metų pabaigos lieka mažiau kaip 6 mėnesiai, biudžetinės įstaigos vadovui, dirbančiam pagal darbo sutartį, metinės užduotys, siektini rezultatai ir jų vertinimo rodikliai nustatomi iki kitų metų sausio 31 dienos. Prireikus nustatytos metinės užduotys, siektini rezultatai ir jų vertinimo rodikliai einamaisiais metais gali būti vieną kartą pakeisti arba papildyti, bet ne vėliau kaip iki liepos 1 dienos. Biudžetinių įstaigų vadovams nustatytos metinės užduotys, siektini rezultatai ir jų vertinimo rodikliai skelbiami Rokiškio rajono savivaldybės ir biudžetinės įstaigos, kurioje eina pareigas vadovas, interneto svetainėje.

23. Savivaldybės meras kiekvienais metais, iki sausio 31 dienos, atsižvelgdamas į savivaldybės administracijos Švietimo skyriaus, kuruojančio savivaldybės biudžetinę įstaigą, pateiktus siūlymus, įvertina biudžetinių įstaigų vadovų, dirbančių pagal darbo sutartis (išskyrus įstaigų vadovus, dirbančius pagal darbo sutartis, kurie buvo priimti į pareigas praėjusiais metais, iki metų pabaigos likus mažiau negu 6 mėnesiams), praėjusių metų veiklą pagal nustatytas metines užduotis, siektinus rezultatus ir jų vertinimo rodiklius, vadovaudamasis teisės aktų nustatyta tvarka.

24. Biudžetinės įstaigos vadovo, dirbančio pagal darbo sutartį, praėjusių metų veikla gali būti vertinama labai gerai, gerai, patenkinamai ir nepatenkinamai. Jeigu švietimo įstaigos vadovo, dirbančio pagal darbo sutartį, metinė veikla įvertinama nepatenkinamai dvejus metus iš eilės, savivaldybės taryba priima sprendimą švietimo įstaigos vadovą, dirbantį pagal darbo sutartį, atleisti iš pareigų ir nutraukia su juo sudarytą darbo sutartį per 10 darbo dienų nuo paskutinio kasmetinio veiklos įvertinimo, neišmokant jam išeitinės išmokos.

**IX SKYRIUS**

**BAIGIAMOSIOS NUOSTATOS**

25. Šios sistemos III skyrius ir priedas netenka galios 2017 m. rugpjūčio 31 d.

26. Šios sistemos 21 punktas įsigalioja 2017 m. rugsėjo 1 d.

\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės

 švietimo įstaigų vadovų

 darbo apmokėjimo sistemos

 priedas

**ROKIŠKIO RAJONO SAVIVALDYBĖS ŠVIETIMO ĮSTAIGŲ VADOVŲ PAREIGINĖS ALGOS PASTOVIOSIOS DALIES KOEFICIENTAI**

**I SKYRIUS**

**ĮSTAIGŲ VADOVŲ APMOKĖJIMAS**

1. Ikimokyklinio ugdymo mokyklų:

1.1. vadovų pareiginės algos pastoviosios dalies koeficientai:

|  |  |  |  |
| --- | --- | --- | --- |
| Ikimokyklinių ir priešmokyklinių grupių skaičius sausio 1 d. | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Vadovų, kuriems nesuteiktos vadybinės kvalifikacinės kategorijos |
| iki 13 | 4,98–6,16 | 5,2–6,46 | 5,47–6,77 |
| Vadovų, kuriems suteiktos vadybinės kvalifikacinės kategorijos |
| iki 13 |  |  |  |
| I kategorija | 7,2–8,9 | 7,49–9,28 | 7,86–9,75 |
| II kategorija | 6,38–7,92 | 6,66–8,25 | 7,03–8,7 |
| III kategorija | 5,73–7,09 | 5,95–7,37 | 6,24–7,7 |

1.2. Vadovai, kai įstaigoje yra 1–3 grupės, privalo dirbti pedagoginį darbą grupėje vidutiniškai tris valandas per dieną.

1.3. Vadovams nustatant pareiginės algos pastoviosios dalies koeficientus viena ištisos paros vaikų grupė laikoma dviem grupėmis.

2. Bendrojo ugdymo mokyklų (išskyrus nurodytas šio priedo 3 punkte):

2.1. vadovų pareiginės algos pastoviosios dalies koeficientai:

|  |  |  |  |
| --- | --- | --- | --- |
| Mokinių skaičius rugsėjo 1 d. | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Vadovų, kuriems nesuteiktos vadybinės kvalifikacinės kategorijos |
| iki 200 | 6,26–7,74 | 6,37–7,89 | 6,56–8,11 |
| 200–500 | 6,39–7,93 | 6,57–8,13 | 6,8–8,41 |
| 501–700 | 6,65–8,23 | 6,87–8,52 | 7,09–8,76 |
| 701–900 | 6,94–8,60 | 7,13–8,84 | 7,36–9,09 |
| 901 ir daugiau | 7,22–8,95 | 7,29–9,0 | 7,67–9,5 |
| Vadovų, kuriems suteiktos vadybinės kvalifikacinės kategorijos |
| iki 200 |  |  |  |
| I kategorija | 8,03–9,92 | 8,26–10,22 | 8,52–10,55 |
| II kategorija | 7,35–9,08 | 7,50–9,28 | 7,81–9,66 |
| III kategorija | 6,71–8,30 | 6,91–8,56 | 7,1–8,8 |
| 200–500 |  |  |  |
| I kategorija | 8,26–10,22 | 8,54–10,57 | 8,87–10,95 |
| II kategorija | 7,58–9,36 | 7,81–9,66 | 8,12–10,1 |
| III kategorija | 6,97–8,63 | 7,11–8,83 | 7,39–9,16 |
| 501–700 |  |  |  |
| I kategorija | 8,61–10,68 | 9,02–11,16 | 9,3–11,51 |
| II kategorija | 7,89–9,77 | 8,23–10,19 | 8,52–10,3 |
| III kategorija | 7,2–8,91 | 7,50–9,28 | 7,73–9,57 |
| 701–900 |  |  |  |
| I kategorija | 9,12–11,29 | 9,42–11,66 | 9,73–11,76 |
| II kategorija | 8,29–10,25 | 8,57–10,60 | 8,89–11,0 |
| III kategorija | 7,58–9,36 | 7,81–9,66 | 8,06–9,96 |

2.2. Vadovams nustatant pareiginės algos pastoviosios dalies koeficientus į mokinių skaičių įskaičiuojami priešmokyklinio ir ikimokyklinio ugdymo grupių vaikai.

3. Vaikų socializacijos centrų, sanatorijų mokyklų, specialiųjų mokyklų, specialiojo ugdymo centrų, specialiųjų mokyklų-daugiafunkcių centrų ir bendrojo ugdymo mokyklų, turinčių bendrabučius, Vilniaus lietuvių namų, Lietuvos sutrikusios klausos vaikų ikimokyklinio ugdymo centro:

3.1. vadovų pareiginės algos pastoviosios dalies koeficientai:

|  |  |  |  |
| --- | --- | --- | --- |
| Mokinių skaičius sausio 1 d. | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Vadovų, kuriems nesuteiktos vadybinės kvalifikacinės kategorijos |
| iki 200 | 6,18–7,66 | 6,35–7,85 | 6,56–8,11 |
| 200–250 | 6,41–7,96 | 6,64–8,23 | 6,84–8,45 |
| 251–300 | 6,71–8,3 | 6,89–8,53 | 7,09–8,78 |
| 301 ir daugiau | 6,95–8,61 | 7,14–8,86 | 7,40–9,17 |
| Vadovų, kuriems suteiktos vadybinės kvalifikacinės kategorijos |
| iki 200 |  |  |  |
| I kategorija | 8,33–10,3 | 8,61–10,7 | 8,93–11,05 |
| II kategorija | 7,63–9,46 | 7,86–9,76 | 8,19–10,14 |
| III kategorija | 6,98–8,64 | 7,14–8,86 | 7,44–9,21 |
| 200–250 |  |  |  |
| I kategorija | 8,71–10,78 | 9,1–11,25 | 9,37–11,61 |
| II kategorija | 7,95–9,87 | 8,3–10,27 | 8,59–10,61 |
| III kategorija | 7,27–9,0 | 7,53–9,31 | 7,8–9,65 |
| 251–300 |  |  |  |
| I kategorija | 9,18–11,38 | 9,5–11,74 | 9,82–11,78 |
| II kategorija | 8,37–10,34 | 8,64–10,71 | 8,97–11,10 |
| III kategorija | 7,63–9,46 | 7,86–9,73 | 8,12–10,1 |
| 301 ir daugiau |  |  |  |
| I kategorija | 9,58–11,74 | 9,96–11,8 | 10,04–11,81 |
| II kategorija | 8,74–10,82 | 9,05–11,19 | 9,35–11,57 |
| III kategorija | 7,91–9,8 | 8,26–10,22 | 8,5–10,53 |

3.2. Bendrabučiuose negyvenantys mokiniai į bendrą mokinių skaičių įskaičiuojami taikant koeficientą 0,5.

4. Neformaliojo vaikų švietimo mokyklų vadovų pareiginės algos pastoviosios dalies koeficientai:

| Mokinių skaičius spalio 1 d. | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| --- | --- | --- | --- |
| Vadovų, kuriems nesuteiktos vadybinės kvalifikacinės kategorijos |
| iki 300 | 6,19–7,67 | 6,3–7,8 | 6,46–8,0 |
| 300–600 | 6,33–7,82 | 6,48–8,03 | 6,75–8,34 |
| 601–800 | 6,56–8,11 | 6,8–8,41 | 6,98–8,64 |
| Vadovų, kuriems suteiktos vadybinės kvalifikacinės kategorijos |
| iki 300 |  |  |  |
| I kategorija | 7,93–9,84 | 8,18–10,12 | 8,42–10,44 |
| II kategorija | 7,24–8,97 | 7,47–9,24 | 7,66–9,5 |
| III kategorija | 6,64–8,22 | 6,83–8,44 | 7,03–8,7 |
| 300–600 |  |  |  |
| I kategorija | 8,19–10,14 | 8,46–10,48 | 8,8–10,89 |
| II kategorija | 7,44–9,21 | 7,71–9,55 | 8,04–9,93 |
| III kategorija | 6,9–8,55 | 7,08–8,75 | 7,36–9,09 |

5. Neviršijant 45 procentų šio priedo 1, 2, 3 ir 4 punktuose nurodytų pareiginės algos pastoviosios dalies koeficientų, pareiginės algos pastoviosios dalies koeficientai:

5.1. didinami:

5.1.1. 5–20 procentų – gimnazijų ir jaunimo mokyklų vadovams;

5.1.3. šio priedo 8, 10, 11 ir 12 punktuose nurodytais atvejais;

5.2. gali būti didinami:

5.2.1. 0,275 bazinio dydžio (toliau – BD) – įstaigų vadovams, įgijusiems mokslo laipsnį arba pedagoginį (mokslo) vardą;

5.2.2. 0,138 BD – įstaigų vadovams, kuriems nesuteikta vadybinė kvalifikacinė kategorija, tačiau jie yra įgiję magistro kvalifikacinį laipsnį;

5.2.3. iki 20 procentų – už veiklos sudėtingumą mokyklų, nenurodytų šio priedo 5.1.1 papunktyje, vadovams;

5.2.4. kitais įstaigos savininko teises ir pareigas įgyvendinančios institucijos nustatytais atvejais.

**II SKYRIUS**

**ĮSTAIGŲ, NENURODYTŲ ŠIO PRIEDO I SKYRIUjE, VADOVŲ, PRISKIRIAMŲ PRIE PEDAGOGINIŲ DARBUOTOJŲ, DARBO APMOKĖJIMAS**

6. Įstaigų, nenurodytų šio priedo I skyriuje, vadovų, priskiriamų prie pedagoginių darbuotojų, pareiginės algos pastoviosios dalies koeficientai:

|  |  |  |  |
| --- | --- | --- | --- |
| Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Vadovų, priskiriamų prie pedagoginių darbuotojų, kuriems teisės aktų nustatyta tvarka nesuteikiamos vadybinės kvalifikacinės kategorijos |
| vadovai | 3,65–9,55 | 3,84–10,64 | 4,03–11,81 |

7. Šiame skyriuje nurodytų įstaigų vadovams, priskirtiems prie pedagoginių darbuotojų, neviršijant 45 procentų šio priedo 6 punkte nurodytų pareiginės algos pastoviosios dalies koeficientų, pareiginės algos pastoviosios dalies koeficientai:

7.1. didinami šio priedo 9 punkte nurodytu atveju;

7.2. gali būti didinami:

7.2.1. 0,275 BD – įstaigų vadovams, priskiriamiems prie pedagoginių darbuotojų, įgijusiems mokslo laipsnį arba pedagoginį (mokslo) vardą;

7.2.2. 0,138 BD – įstaigų vadovams, priskiriamiems prie pedagoginių darbuotojų, kuriems nesuteikta vadybinė kvalifikacinė kategorija, tačiau jie yra įgiję magistro kvalifikacinį laipsnį;

7.2.3. kitais įstaigos savininko teises ir pareigas įgyvendinančios institucijos nustatytais atvejais.

**III SKYRIUS**

**PAREIGINĖS ALGOS PASTOVIOSIOS DALIES KOEFICIENTŲ DIDINIMAS VADOVAMS, DIRBANTIEMS SU MOKINIAIS, TURINČIAIS SPECIALIŲJŲ UGDYMOSI POREIKIŲ**

8. Specialiosios mokyklos vadovui pareiginės algos pastoviosios dalies koeficientas didinamas 5–20 procentų.

9. Pedagoginės psichologinės tarnybos (švietimo pagalbos tarnybos) vadovui pareiginės algos pastoviosios dalie koeficientas didinama 5–20 procentų.

10. Ikimokyklinio ugdymo mokyklos vadovui pareiginės algos pastoviosios dalies koeficientas didinamas 5–20 procentų.

11. Ikimokyklinio ugdymo mokyklų vadovams pareiginės algos pastoviosios dalies koeficientas didinamas iki 10 procentų tik tuo atveju, jeigu šiose įstaigose yra ne mažiau kaip trys specialiojo ugdymo grupės, kurių mokiniams pedagoginės psichologinės tarnybos arba švietimo pagalbos tarnybos dėl įgimtų ar įgytų sutrikimų yra nustačiusios vidutinius, didelius ar labai didelius specialiuosius ugdymosi poreikius, o bendrųjų bendrojo ugdymo mokyklų vadovams – jeigu yra ne mažiau kaip trys klasės.

12. Ikimokyklinio ugdymo mokyklos, bendrosios bendrojo ugdymo mokyklos, kurioje mokosi 10 ir daugiau mokinių, kuriems pedagoginės psichologinės tarnybos arba švietimo pagalbos tarnybos dėl įgimtų ar įgytų sutrikimų yra nustačiusios vidutinius, didelius ar labai didelius specialiuosius ugdymosi poreikius, vadovui, atsakingam už darbą su specialiųjų ugdymosi poreikių turinčiais mokiniais, pareiginės algos pastoviosios dalies koeficientas didinamas iki 5 procentų.

\_\_\_\_\_\_\_\_\_\_\_\_\_\_\_\_\_\_\_\_\_